49-årig mand varetægtsfængslet i fire uger efter voldeligt overfald i Frederikshavn.

En 31-årig mand blev søndag eftermiddag udsat for et groft overfald foran Føtex på Rådhus Allé i Frederikshavn. Offeret blev slået i ansigtet ved det ene øje med en knust flaske. Anklager ved Nordjyllands Politi Eva Madsen forklarer, at det er uvist, om den 31-årige får varige mén efter overfaldet, men at han blev behandlet for skaderne. Fra lokalområdet En 49-årig mand blev kort efter anholdt og sigtet for overfaldet, og han blev mandag formiddag fremstillet i grundlovsforhør i Retten i Hjørring. Manden nægter sig skyldig, men han blev varetægtsfængslet i fire uger, sigtet for grov vold, og han udbad sig betænkningstid med henblik på at kære afgørelsen. Det står ikke klart, hvad der var årsag til det voldelige overfald, men de to mænd har et kendskab til hinanden og er ifølge anklager Eva Madsen begge fra lokalområdet.